آل انڈیا میئرز کانفرنس کے افتتاح کے موقع پر وزیراعظم کی تقریر کا متن

ہر ہر مہادیو، نمسکار، پروگرام میں موجود اترپردیش کے کامیاب اور مقبول وزیراعلیٰ یوگی آدتیہ ناتھ جی، کابینہ میں میرے ساتھی جناب ہردیپ سنگھ پوری جی، یو پی حکومت میں وزیر جناب آشوتوش ٹنڈن جی، نیل کنٹھ تیواری جی، آل انڈیا میئرکاونسل کے چیئرمین جناب نوین جین جی، کاشی میں موجود اور ملک کےکونے-کونے سے جڑے آپ سبھی میئرزساتھیوں ، دیگر معززین ، بھائیو اور بہنو، کاشی کے ایم پی کے طور پر میں آپ سب کا کاشی میں دل سے استقبال کرتا ہوں۔ میرے لیے یہ بہت ہی خوشی کا موقع ہوتا کہ میں خود وہاں رہ کر کہ میری کاشی میں آپ کا استقبال کر کے آپ کی عزت افزائی کرتا -لیکن وقت کی کچھ رکاوٹوں کی وجہ سے میں خود تووہاں رہ کر آپ کا استقبال نہیں کر پا رہا ہوں۔ لیکن مجھے پختہ یقین ہے کہ کاشی کے لوگوں نے آپ کی مہمان نوازی میں کوئی کسر نہیں رکھی ہوگی۔ آپ کی بھرپور خاطرداری کی ہوگی، فکر کی ہوگی۔ اور اگر کچھ کمی رہ بھی گئی ہو تو قصور کاشی واسیوں کا نہیں ہوگا، وہ قصور میرا ہوگا اور اس لئے آپ ضرور معاف کریں گے۔ اور کاشی کے آپ کے اس بیان کو آپ بھرپور enjoy بھی کریں گے، اور مل بیٹھ کر مستقبل کے بھارت کے لئے، بھارت کے شہروں کے روشن مستقبل کے لئے اپنے تجربات کو مشترک کریں گے۔ بہت سی چیزیں ایک دوسرے سے سیکھیں گے۔ اور اپنے اپنے شہر کو اپنے اپنے طریقے سے اور آگے بڑھانے کے لئے خوبصورت سے خوبصورت شہر بنانے کے لئے vibrant شہر بنانے کے لئے ، ایک بیدار شہر بنانے کے لئے آپ کوئی کسر نہیں چھوڑیں گے ایسا میرا پورا یقین ہے۔ آپ سبھی میئر صاحبان ضرور اپنی مدت کار میں اپنے شہر کو کچھ نہ کچھ دینا چاہتے ہوں گے۔ آپ ضرور چاہتے ہوں گے کہ آپ اپنے شہر میں کچھ ایسا کرکے جائیں تاکہ آنے والے وقت میں 5، 50 ، 20 سال کے بعد جب بھی کوئی شہر میں آئے تو چرچہ کرے کہ جب فلاں سجن یا میئر تھے یا فلاں بہن یہاں میئر تھیں تب اس شہر میں یہاں یہ کام ہوا تھا۔ ایک یاد بن جائے، ایک سمت بن جائے اور ہر کسی کے من میں یہ خواب بھی رہنا چاہئے، یہ عزم بھی رہنا چاہئے اور اس عزم کو پورا کرنے کے لئے جی جان سے جٹ جانابھی چاہئے۔ اور عوام نے جب ہم پر یقین کیا ہو، شہر کی پوری ذمہ داری ہمیں دی ہو تو ہمیں بھی اس کو اچھی طرح سے پورا کرنے کی کوشش کرنی چاہئے۔ اور مجھے پختہ یقین ہے ، کہ آپ سب اس سمت میں ضرور کچھ نہ کچھ کرتے ہوں گے۔ ضرور اس کے اچھے نتائج ملے اس کے لئے آپ کوشش کرتے ہوں گے۔ اور آج میں شہری ترقی کی وزارت کو، یو پی سرکار کو اور آپ سبھی کو بھی بہت بہت مبارکباد دیتا ہوں کہ آپ نے اس اہم پروگرام کے لئے بنارس کو منتخب کیا، میری کاشی کو منتخب کیا ہے۔ ملک کی ترقی کے لئے آپ کے سنکلپوں سے بابا وشوناتھ کا آشرواد جڑے گا، تو آپ سب کچھ نہ کچھ نیا حاصل کرکے، نئی تحریک لے کر کے، نئی امنگ لے کر ضرور اپنے کام کی جگہ پر لوٹیں گے۔ کاشی میں ہورہے اس پرگرام کو میں کئی امکانات کے ساتھ جوڑ کر دیکھ رہا ہوں ۔ ایک طرف بنارس جیسا دنیا کے سب سے قدیم شہروں میں سے ایک مقام، اور دوسری طرف جدید بھارت کے جدید شہروں کا خاکہ! ابھی حال میں، جب میں کاشی میں تھا تب میں نے کہا بھی تھا، کاشی کی ترقی پورے ملک کے لئے ترقی کا ایک اور روڈمیپ بن سکتا ہے۔ ہمارے ملک میں زیادہ تر شہر روایتی شہر ہی ہیں، روایتی طریقہ سے ہی ترقی ہوئی ہے، جدیدکاری کے اس دور میں ہمارے ان شہروں کی قدیم ہونے کی بھی اتنی ہی اہمیت ہے۔ ہم اپنے قدیم شہروں میں ان کی ہر گلی میں ہر پتھر سے ، ہر لمحہ سے، تاریخ کے ہر پہلو سے بہت کچھ سیکھ سکتے ہیں۔ ان کے تاریخی تجربات کو، ہم اپنی زندگی کے لئے تحریک بنا سکتے ہیں۔ ہماری وراثت کو محفوظ رکھنے اور سنوارنے کے نئے طور طریقوں کو ہم فروغ دےسکتے ہیں۔ ہم سیکھ سکتے ہیں کہ ، مقامی آرٹ اور ہنر کو آگے بڑھانے کے طریقوں، کیسے لوکل اسکل اور پروڈکٹس شہر کی پہچان بناسکتے ہیں، اس تجربہ کو ! ساتھیو، آپ لوگ جب بنارس گھومیں گے، اور آپ میں سے بہت لوگ آئے ہیں جو پہلے کبھی نہ کبھی تو آئے ہی ہوں گے۔ تو پرانی یادوں کے ساتھ نئی تبدیلی کو موازنہ کے طور پر ضرور دیکھیں گے۔ اور ساتھ ساتھ آپ کے دماغ میں اپنا شہر بھی ضرور آئے گا۔ اور آپ ہر لمحہ دیکھیں گے کہ میں جس شہر سے ہوں، وہاں کی گلی اور کاشی کی یہ گلی، میں جس شہر میں ہوں وہاں کی ندی اور یہاں کی ندی ہر چیز کا آپ ہر لمحہ موازانہ کرنے کی کوشش کریں گے۔ اور آپ کے ساتھ جو اور میئر ہوں گے ان کے ساتھ تبادلہ خیال کریں گے۔ انہوں نے کیا کیا ہے، کیسے کیا ہے۔ ہم سب کوبات کرتے کرتے نئے خیالات ملیں گے۔ نئے تصورات ملیں گے، نئے پروگراموں کا کاکہ طے ہوگا ۔ اور وہ اپنے شہر میں جاکر آپ کی قیادت اس کام کو کرے گی، تو آپ کے شہر کے لوگوں کو، آپ کی ریاست کے لوگوں کو ایک نئی خوشی ملے گی اور نیا اعتماد ملے گا۔ اور ہمیں کوشش کرنی چاہئے ہم evol جو بھی ریہڑی پٹری والے ہیں ان کا بینک کھاتہ کھل جائے گا۔ ان کو ڈیجیٹل لین دین کی ٹریننگ دی جائے گی۔ وہ جن کاروباریوں سے مال خریدتے ہیں، ان کو بھی ڈیجیٹل ٹریننگ دی جائے گی۔ جہاں وہ جاکرکے اپنا مال فروخت کرتے ہیں ، ان کو ڈیجیٹل ٹریننگ دی جائے گی۔ دیکھتے ہی دیکھتے یہ ڈیجیٹل کا کاروبار بھی بڑھ جائے گا۔ اور میرے ریہڑی پٹری والوں کو کم سے کم سود میں ہوسکے تو زیرو سود سے اپنا کاروبار بڑھانے کا ایک بہت ہی بڑا موقع مل جائے گا۔ بہت سی باتیں ہیں ساتھیوں آپ یہاں آئے ہیں کاشی میں، کاشی کو بہت باریکی سے دیکھیں بھی اور کئی نئی نئی تجاویز آپ کے من میں ہوں گی، اگر آپ تجاویز مجھے بھیجیں گے تو مجھے میرے کاشی میں کام کرنے میں بہت مدد ملے گی ۔ آپ اپنے میئر کے ناطے کئے ہوئے کام اور آپ کو لگتا ہے ایسا کام مودی جی کو کاشی میں کرنا چاہئے ۔ اگر آپ مجھے یہ دیں گے تو میں آپ کا شکرگزار رہوں گا۔ کیونکہ میں تو آپ لوگوں سے سیکھنا چاہتا ہوں۔ سب نے مجھے وہاں بلایا ہے اس لئے بلایا ہے کہ آپ ہمارے کاشی والوں کو کچھ سکھائیے، کچھ سمجھائیے، جو آپ نے نیا کیا ہے انہیں بتائیے، ہم کاشی میں ضرور آپ سے سیکھیں گے۔ آپ سے چیزیں سیکھ کر کے ہم ضرور اپنے کاشی میں لاگو کریں گے اور میں سب سے پہلا طالب علم بنوں گا۔میں اس کو سیکھوں گا ۔ دوسرا ہم سب سیاست سے جڑے ہوئے لوگ ہیں۔ آپ سب کو پتہ ہوگا کہ یہ ایک ایسا عہدہ ہوتا ہے ، جہاں سے سیاسی زندگی میں آگے بڑھنے کے کافی اچھے موقع ملتے ہیں۔ آپ سب کو پتہ ہوگا سردار ولبھ بھائی پٹیل جب احمدآباد شہر بہت چھوٹا تھا، ایک میونسپلٹی تھی، سردار صاحب غلامی کے دور میں اس کے میئر بنے تھے، چیئرمین بنے تھے، اور وہیں سے ان کی زندگی کا سفر شروع ہوا۔ اور آج بھی ملک ان کو یاد کررہا ہے۔ بہت سے رہنما ایسے ہیں ، جن کی زندگی کا سفر ایسے ہی کسی میونسپلٹی سے شروع ہوا ہے ، کسی نگرپالیکا سے شروع ہوا ہے، کسی مہانگرپالیکا سے شروع ہوا ہے۔ آپ کی زندگی بھی ایک ایسے پڑاؤ پر ہے ،مجھے پختہ یقین ہے کہ آپ بھی اپنے سیاسی روشن مستقبل کے لئے بھی پوری لگن سے اپنے علاقہ کی ترقی کے لئے جڑ جائیں گے ،جدید شہر بنانے ہی ہوں گے، وراثت کو سنوانے بھی ہوں گے۔وراثت بھی چاہئے، ترقی بھی چاہئے۔ پورے خوابوں کو لے کر آپ چلیں گے۔ میری طرف سے پھر سے ایک بار کاشی میں آپ کا بہت بہت خیرمقدم ہے اور مجھے پختہ یقین ہے ،کاشی میں آپ سب کی خاطرتواضع بہت اچھی ہوگی ، کاشی کے لوگ بہت پیار کرتے ہیں، بہت پیار کرنے والے لوگ ہیں، آپ کو کبھی کمی محسوس ہونے نہیں دیں گے۔ اس پیار کو لے کر کے آپ جائیے۔ بہت بہت شکریہ ۔ بہت بہت نیک خواہشات ۔